Publication: Magyar Közlöny
Issue: MK-2003-43 (Year: 2003, Number: 43)
Era: 1990-2004
Section: [2. számú melléklet a 28/2000. (IX. 21.) OM rendelethez]
Paragraph Index: 642

10. évfolyam Faipari szakmai alapozó ismeretek 185 óra Faipari szakmai alapozó gyakorlatok 185 óra Elmélet és gyakorlat 370 óra FAIPARI SZAKMAI ALAPOZÓ ISMERETEK 9–10. évfolyam Célok és feladatok A szakiskolákban 9–10. évfolyamon folyó szakmai alapozó oktatás keretében egy szakmacsoport közös szakmai (elméleti és gyakorlati) ismereteinek nyújtása; készségek, képességek fejlesztése folyik. A szakmai alapozó oktatás keretében a tanulók az általános szakmai elméleti ismeretek elsajátítása mellett megismerkednek a kiválasztott szakmacsoport jellemzõ technológiáival, a felhasznált anyagokkal, megismerik a szakmacsoportba tartozó szakképesítéseket, s felkészülnek az Országos Képzési Jegyzékben szereplõ konkrét szakképesítés kiválasztására. A Faipari szakmai alapozó ismeretek tananyag oktatásának célja a szakmacsoport jellemzõ területeinek bemutatása során a szakmacsoportban közös elméleti és gyakorlati alapismeretek átadása, a jellemzõ technológiák, munkamûveletek, felhasznált anyagok megismertetése. A tananyag célja, hogy fejlessze, formálja a tanulók mûszaki szemléletét, alapozza meg a szakmai mûveltséget, a készségek, képességek fejlesztésével készítsen fel a faipari szakképzés eredményes elvégzésére. A faipar sokszínû, tartalmas, aktív tanulói magatartást és tanulási élményeket is eredményezõ bemutatásával hívja fel a figyelmet a faipari szakmák sajátos voltára, keltse fel a tanulók érdeklõdését a szakmacsoport iránt, bizonyítsa be számukra az iparág gazdasági jelentõségét, hosszú távú fejlõdõképességét. Mutassa be a faipari pályák szépségeit, termékeit, veszélyeit, a faipar hasznosságát, környezeti hatásait, fejlõdésének irányát, a szakmacsoportban dolgozók tevékenységét, a faipari pályák sokszínûségét, távlatait. Segítse a tanulókat leendõ szakmai szerepük kiválasztásában, megfogalmazásában, egyéni életpályájuk reális megtervezésében. Teremtsen feladathelyzeteket a tanulóknak képességeik, szakmai tehetségük kibontakoztatására, keltse fel az érdeklõdést a szakmai tevékenységek mélyebb elméleti alapjai iránt. Biztosítson lehetõséget a szakmacsoport munkaköreiben szükséges megfelelõ magatartás kialakulásához, a tanulási és szakmai motiváció fejlesztéséhez, megerõsítéséhez. Neveljen a szakmai tevékenységekkel kapcsolatban tudatos, felelõsségteljes magatartásra, alakítsa ki a tanulókban a pontos és minõségi munkavégzés igényét, a környezettel szembeni felelõsségérzetet, tudatosítsa a faipari termelés környezeti hatásait. A Mérések tananyag oktatásának célja, hogy alakítsa ki a tanulókban a pontos és minõségi feladatvégzés igényét, a környezetért való felelõsségét, a lényegmegragadó képességet. Ismertesse meg a legfontosabb méréstechnikai alapelveket és alapvetõ mérési módszereket, a faipari gyakorlatban elõforduló ellenõrzõ és mérõeszközöket és a legalapvetõbb mûszaki méréstechnikai szakkifejezések használatát. Fejlessze a logikus gondolkodást, a célirányos mûszaki feladatmegoldó képességet. A Faipari anyagismeret tananyag oktatásának célja, hogy rendszerbe foglalja és csoportosítsa az eddig megszerzett, a szakmacsoport szempontjából fontos ismereteket. Megismertesse a tanult témakörök alapfogalmait, hogy a tanulók képesek legyenek a majdani szakmájukban azokat megérteni és használni. Megismertesse a tanulókkal a faanyagok szerkezeti és vegyi felépítését, jellemzõ tulajdonságait, felhasználási lehetõségeit, környezeti összefüggéseit, mutasson rá az anyag belsõ szerkezete és tulajdonságai közötti kapcsolatra. Bõvítse a tanulók ismereteit környezetükrõl, alakítsa ki a tanulók önálló ismeretszerzésének igényét. Neveljen a természetes fa szeretetére és értékelésére, az ésszerû és takarékos anyagfelhasználás fontosságának felismerésére. A Faipari szakmai alapismeretek tananyag oktatásának célja, hogy a tanulók környezetükben felismerjék a faipar termékeit, össze tudják kapcsolni az egyes szakmák munkaterületeivel. Felismerjék az elméleti ismeretek gyakorlatban való alkalmazásának szükségességét, tudjanak választani a lehetséges megmunkálási módok közül. Készítse fel a tanulókat a mûszaki dokumentáció értelmezésére, ismertesse meg a fa megmunkálásának alapvetõ módjait, a kéziszerszámokkal való megmunkálás mûveleteit. A Faipari szakrajz oktatásának célja, hogy fejlessze a tanulók rajzkészségét, esztétikai érzékét, segítse térlátásuk kialakítását, megismertesse a faipari rajzok fajtáit, jellemzõ jelöléseit, szakmai sajátosságait. Fejlesztési követelmények A tananyag oktatása során fejlõdjenek a tanulók tanuláshoz szükséges képességei, így különösen az ismeretelemzõértékelõ, szintetizáló, fogalomalkotó, általánosító gondolkodás, az önálló tapasztalatszerzés és ismeretalkalmazás képessége, a kreativitás, a logikus gondolkodás. Fejlõdjön a tanulók célirányos mûszaki feladatmegoldó képessége, rajzi készségeik. A szóbeli és írásos szakmai kommunikációban használják helyesen a szakmai kifejezéseket, értsék a szakmai alapfogalmakat, folyamatosan bõvítsék szakmai szókincsüket, használják a gondolatközlés rajzi formáit. Alakuljon ki és fejlõdjön a tanulók szépérzéke, erõsödjön meg a saját munkájukkal kapcsolatos igényességük, tanulásuk legyen átgondolt, célszerû és eredményes, írásos munkáikban, rajzfeladataikban törekedjenek az igényes külalakra, számítási eredményeikben a pontosságra. A tananyag elsajátítása során a tanulók váljanak képessé szakmai leírások, táblázatok, grafikonok használatára, faipari szakrajzok, ábrák helyes értelmezésére, a mértékrendszerek szakszerû, biztos alkalmazására. A tanulók ismerjék a szakmacsoportban alkalmazott alapméréseket és az ahhoz szükséges eszközöket. Tudják megbecsülni a mérési adatokat, tudjanak mérõeszközt kiválasztani egyszerû mérési feladathoz. A tantárgyi tevékenység során szokjanak hozzá a tanulók a tanuláshoz, az önálló és produktív feladatmegoldáshoz, érezzék meg a tanulási eredmények, sikerek értékét, örömét. A tantárgyi tevékenység végzése során erõsödjék a tanulókban a kötelességtudat, a felelõsségérzet, a mások munkájának, eredményeinek, teljesítményeinek tisztelete. A tantárgyi tevékenység során folyamatosan erõsödjék a tanulási és szakmai motiváció, váljon tudatos döntéssé a szakmaválasztás. Ismerjék meg, fogadják el, és tudatosan alkalmazzák a szakmai tevékenységek végzéséhez szükséges magatartási szabályokat, magatartásformákat. A szakmai tanulmányi tevékenység által alakuljon ki a munkához, életpályához való kötõdésük. A tanulók lássák meg a faipari termékek, a technika, a szakma mögött az embert és a természetet, tiszteljék annak értékeit, ismerjék fel és utasítsák el a környezetszennyezõ, természet- és egészségkárosító tevékenységeket, az ilyen magatartást. A tanulók tudják alkalmazni a faipari technológiákról, eljárásokról, anyagokról, eszközökrõl szerzett ismereteiket, valamint a faipari szakrajzi képességeiket a késõbbi tanulmányaik és gyakorlati tevékenységük során.

Source: https://magyarkozlony.hu/hivatalos-lapok/69faaa30923f18c966333a63b79ab2d66a83adbc/dokumentumok/05042b60c96755fdec94db0ecfff17417a66413f/letoltes